આજના જમાનામાં લોકો અવારનવાર પ્રેમમાં પડતા હોય છે અને એ પ્રેમ પણ પાછો જેવોતેવો નહીં, એમની ભાષામાં ‘ટ્ર્યુ લવ’ કે પછી ‘લવ એટ ફર્સ્ટ સાઈટ’. આ બંને શબ્દોએ માઝા મૂકી છે. જે હોય તે બસ એની જ વાત કરે છે. મને આ માટે એક ખુબ સરસ શબ્દ સુઝે છે, ‘લવ એટ ફર્સ્ટ સાઈટ’ નહીં, પણ ‘લસ્ટ એટ ફર્સ્ટ સાઈટ’. શું આ પહેલી નજરનો પ્રેમ એ જ છે જેને સાચી રીતે પરમ કહેવાય છે? ના, એ માત્ર પ્રેમનું ભ્રામક સ્વરૂપ છે જેને હજી વિસ્તારથી કહું તો ‘કામપ્રેરિત પ્રેમ’. આ પરિસ્થિતિમાં પ્રેમ તો મૃગજળની માફક ક્યાંય હોતો જ નથી. અત્યારે એક એવરેજ પકડી લઈએ તો સિત્તેર ટકા છોકરા છોકરીઓ માત્ર અને માત્ર સેક્સ્યુઅલ પ્રોફિટને જ પ્રેમ ગણે છે. ક્યાંક ને ક્યાંક આજનું યુથ સેક્સ્યુઅલ ડીઝાયર્સને પ્રાથમિકતા આપવા માંડ્યું છે.